کۆمەڵکوژیی ٢٠٠٧ی مووسڵ

کۆمەڵکوژیی مووسڵ لە ساڵی ٢٠٠٧ کوشتنێکی بەکۆمەڵ بوو کە لە ٢٣ی نیسانی ٢٠٠٧ لە نزیک مووسڵ لە باکووری عێراق ڕوویدا، وەک تۆڵەسەندنەوەیەک لە کوشتنی دووعا خەلیل ئەسووەد کە تێیدا ٢٣ ئێزیدی کوژران.

 ڕووداوەکانی ئۆپەراسیۆنەکە 

ڕۆژی ٧ی نیسانی ساڵی ٢٠٠٧ دانیشتووانی شارۆچکەی بەعشیقەی سەر بە پارێزگای نەینەوا دوای ئەوەی دووعا خەلیل ئەسووەد بە تۆمەتی زینا تۆمەتبارکرا، بەردبارانیان کرد و کوژران. ئەمەش وایکرد دەنگۆیەک لە ماڵپەڕە ئیسلامییەکان بڵاوببێتەوە کە کچەکە بەھۆی موسڵمانبوونییەوە بەردبارانکراوە و داوای تۆڵەسەندنەوە لە مردنەکەی سەریھەڵدا.

ڕۆژی ٢٣ی نیسانی ھەمان ساڵ، چەند چەکدارێک کە دەوترێت سەر بە گرووپێکی چەکداریی سوننە بوون، پاسێکیان ڕفاند کە کرێکارانی تێدابوو لە کارگەیەکی قوماش لە نزیک مووسڵ. دوای پشکنینی ناسنامەی سەرنشینەکان، ڕفێنەرەکان داوایان لە سەرنشینە موسڵمان و مەسیحییەکان کردووە پاسەکە بەجێبھێڵن. ئەو ٢٣ کرێکارەی کە مابوونەوە کە سەرجەمیان ئێزدی بوون، بردیانە ناوچەیەکی چۆڵ لە ڕۆژھەڵاتی مووسڵ، لەوێ فەرمانیان پێکرا لە بەردەم دیوارێکەوە ڕاکشێن و تەقەیان لێدەکرێت. ھێرشەکە وێنەگیراوە و لە چەندین ماڵپەڕدا دەرکەوتووە.

 سەرچاوەکان